**Projektas**

|  |  |  |
| --- | --- | --- |
|  | **Šilutės rajono savivaldybėS TARYBA**  **SPRENDIMAS**  **DĖL SUTIKIMO, KAD UŽDAROJI AKCINĖ BENDROVĖ „ŠILUTĖS AUTOBUSŲ PARKAS“ PARDUOTŲ NEKILNOJAMĄJĮ TURTĄ**  2020 m. gegužės d. Nr. T1-  Šilutė  Vadovaudamasi Lietuvos Respublikos vietos savivaldos įstatymo 16 straipsnio 2 dalies 23 punktu, Lietuvos Respublikos akcinių bendrovių įstatymo 29 straipsnio 6 dalimi, Šilutės rajono savivaldybės taryba  nusprendžia:  1. Sutikti, kad uždaroji akcinė bendrovė „Šilutės autobusų parkas“ viešo aukciono būdu parduotų jai nuosavybės teise priklausantį Šilutėje, Geležinkelio g. 1A, esantį nekilnojamąjį turtą – autobusų stoties pastatą (unikalus numeris 8899-6005-2018, bendras plotas 806,03 kv. m), dispečerinės pastatą (unikalus numeris 8899-6005-2029, bendras plotas 12,70 kv. m) ir kiemo statiniais (unikalus numeris 8899-6005-2034, plotas 6299,00 kv. m). Šių objektų bendra pradinė pardavimo kaina – 150 000 Eur (vienas šimtas penkiasdešimt tūkstančių eurų).  2. Šilutėje, Geležinkelio g. 1A, esančio žemės sklypo (unikalus numeris 4400-5268-5362, kadastro numeris 8867/0014:74, plotas 0,7919 ha) nuomos mokestis apskaičiuojamas vadovaujantis Savivaldybės tarybos 2015-02-19 sprendimu Nr. T1-2441 „Dėl žemės nuomos mokesčių tarifų, žemės nuomos mokesčių lengvatų bei mokėjimų terminų nustatymo“.  Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos. |  |

Savivaldybės meras

Virgilijus Pozingis

2020-05-

|  |  |  |  |  |
| --- | --- | --- | --- | --- |
| D.Rudienė  2020-05-08 | A.Bielskis  2020-05-07 |  | Z.Tautvydienė  2020-05-08 | V. Stulgienė  2020-05-06 |
| Rengė  Daiva Thumat, (8 441) 79 210, el. p. daiva.thumat@silute.lt  2020-05-05 | | | | |

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL PRITARIMO, KAD UŽDAROJI AKCINĖ BENDROVĖ „ŠILUTĖS AUTOBUSŲ PARKAS“ PARDUOTŲ NEKILNOJAMĄJĮ TURTĄ“**

2020 m. gegužės 5 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Sutikti, kad uždaroji akcinė bendrovė „Šilutės autobusų parkas“ viešo aukciono būdu parduotų jai nuosavybės teise priklausantį Šilutėje, Geležinkelio g. 1A, esantį nekilnojamąjį turtą – autobusų stoties pastatą (unikalus numeris 8899-6005-2018, bendras plotas 806,03 kv. m), dispečerinės pastatą (unikalus numeris 8899-6005-2029, bendras plotas 12,70 kv. m) ir kiemo statiniais (unikalus numeris 8899-6005-2034, plotas 6299,00 kv. m). Šių objektų bendra pradinė pardavimo kaina – 150 000 Eur (vienas šimtas penkiasdešimt tūkstančių eurų).*  *Šilutėje, Geležinkelio g. 1A, esančio žemės sklypo (unikalus numeris 4400-5268-5362, kadastro numeris 8867/0014:74, plotas 0,7919 ha) nuomos mokestis apskaičiuojamas vadovaujantis Savivaldybės tarybos 2015-02-19 sprendimu Nr. T1-2441 „Dėl žemės nuomos mokesčių tarifų, žemės nuomos mokesčių lengvatų bei mokėjimų terminų nustatymo“.* |
| ***2. Kaip šiuo metu yra sureguliuoti projekte aptarti klausimai.*** |
| *Vadovaujantis* [*Lietuvos Respublikos vietos savivaldos įstatymo*](https://www.e-tar.lt/portal/lt/legalAct/TAR.D0CD0966D67F/asr) *16 straipsnio 2 dalies 21 punktu, išimtinė savivaldybės tarybos kompetencija yra biudžetinių ir viešųjų įstaigų (kurių savininkė yra savivaldybė), savivaldybės įmonių, akcinių bendrovių, uždarųjų akcinių bendrovių (toliau – savivaldybės juridiniai asmenys) steigimas, reorganizavimas, likvidavimas ir jų priežiūra, savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka, dalyvavimas steigiant, reorganizuojant ir likviduojant viešuosius ir privačius juridinius asmenis; seniūnijų – biudžetinių įstaigų – nuostatų tvirtinimas.*  *Vadovaujantis* [*Lietuvos Respublikos akcinių bendrovių įstatymo*](https://www.e-tar.lt/portal/lt/legalAct/TAR.E22116F1B0E0/asr) *29 straipsnio 6 dalimi, jeigu bendrovės visų akcijų savininkas yra vienas asmuo, jo raštiški sprendimai prilyginami visuotinio akcininkų susirinkimo sprendimams.*  *UAB „Šilutės autobusų parkas“ persikėlus į naujai pastatytą autobusų stotį Šilutėje, Tilžės g. 22, senasis autobusų stoties pastatas su kiemo aikštele nebereikalingi bendrovės poreikiams. Pradinė turto pardavimo kaina yra nustatyta pagal nepriklausomo turto vertintojo UAB „Inreal“ parengtą Nekilnojamojo turto rinkos vertės nustatymo ataskaitą Nr. 20/02-67KL.*  *Nacionalinės žemės tarnybos prie Žemės ūkio ministerijos Šilutės skyrius 2019-11-26 rašte Nr. 17SD-6411-(14.17.104.) nurodė, kad atsižvelgiant į tai kad su UAB „Šilutės autobusų parkas“ yra sudaryta 2019-10-16 valstybinės žemės nuomos sutartis Nr. 17SŽN-394-(14.17.55.), vadovaujantis Lietuvos Respublikos civilinio kodekso 6.394 straipsnio 3 dalimi būsimas Šilutėje, Geležinkelio g. 1A, esančių pastatų ir statinių savininkas įgys teisę naudotis žemės sklypu nuomos sutartyje nustatytomis sąlygomis.*  *Šilutėje, Geležinkelio g. 1A, esančio žemės sklypo (unikalus numeris 4400-5268-5362, kadastro numeris 8867/0014:74, plotas 0,7919 ha) nuomos mokestis apskaičiuojamas vadovaujantis Savivaldybės tarybos 2015-02-19 sprendimu Nr. T1-2441 „Dėl žemės nuomos mokesčių tarifų, žemės nuomos mokesčių lengvatų bei mokėjimų terminų nustatymo“.* |
| ***3. Kokių pozityvių rezultatų laukiama.*** |
| *UAB „Šilutės autobusų parkas“ viešo aukciono būdu pardavusi jai nuosavybės teise priklausantį Šilutėje, Geležinkelio g. 1A, esantį nekilnojamąjį turtą – autobusų stoties pastatą (unikalus numeris 8899-6005-2018, bendras plotas 806,03 kv. m), dispečerinės pastatą (unikalus numeris 8899-6005-2029, bendras plotas 12,70 kv. m) ir kiemo statiniais (unikalus numeris 8899-6005-2034, plotas 5299,00 kv. m), galės gautas lėšas panaudoti naujų autobusų įsigijimui.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių bei keistinų aktų nėra; Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Sprendimo įgyvendinimui Savivaldybės biudžeto lėšų nereikės.* |
| ***8. Projekto autorius ar autorių grupė.*** |
| *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *UAB „Šilutės autobusų parkas“; Šilutėje, Geležinkelio g. 1A.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga* [*pridedama.*](TUR03priedas.pdf) |

*Ūkio skyriaus Turto poskyrio vyriausioji specialistė Daiva Thumat*